Sp. zn.: 2010/18820-13/Šp					 

O Z N Á M E N I E

Obvodný úrad životného prostredia v Bratislave podľa zákona NR SR č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov predložil Mestskej časti Bratislava-Petržalka ako  povoľujúcemu orgánu zámer

„Zariadenie na zber odpadov, Bratislava – Gogoľova ulica“, 

ktorého navrhovateľom je firma Zberné suroviny a.s., Kragujevská 3, 010 01 Žilina, IČO:35 701 986.

Zámer bol vypracovaný z dôvodu rozšírenia činnosti existujúceho zariadenia na zber odpadov v dlhodobom prenájme navrhovateľa. Činnosť bude vykonávaná v katastrálnom území mestskej častí Petržalka. Zariadenie by malo slúžiť na zber a dočasné skladovanie vykúpených druhotných surovín, prevzatých nebezpečných odpadov, starých vozidiel a elektroodpadov od občanov, firiem a organizácií, ktoré budú následne odovzdané na ďalšie spracovanie v zariadeniach na túto činnosť oprávnených. Priebežne bude vykonávaný odvoz odpadov tak, aby nedošlo k prepĺňaniu kapacity zariadenia. Zariadenie bude spĺňať legislatívou určené technické, materiálne, personálne a ekologické požiadavky.

Do zámeru je možné nahliadnuť na Miestnom úrade mestskej časti Bratislava - Petržalka, na oddelení životného prostredia, Kutlíkova 17, č. dv. 420 v stránkových dňoch. Verejnosť môže písomné stanovisko doručiť Obvodnému úradu životného prostredia v Bratislave, Karloveská 2, 842 33 Bratislava 4, najneskôr do 21 dní od dňa zverejnenia. 	   

								Milan  F t á č n i k
								        starosta